16.1.2023.
HR
Službeni list Europske unije
L 14/389
A.1.5.1.1.
Kao druga mogućnost, ako proizvođač tako odluči i ako se s tim složi homologacijsko tijelo, dokazivanje ograničenja brzine vozila može se provesti na potpunom vozilu u skladu sa zahtjevima stavka A.1.5.4., postavljanjem vozila na odgovarajući ispitni stol ili vožnjom po ispitnoj stazi u kontroliranim uvjetima.
A.1.5.2.
Kad proizvođač podnese zahtjev za homologaciju motora ili porodice motora kao zasebne tehničke jedinice, proizvođač podnosi dokaz homologacijskom tijelu da je opisna dokumentacija za ugradnju u skladu s odredbama stavka 2.2.4. ovog Priloga kad je riječ o mjerama kojima se osigurava da vozilo, kad se upotrebljava na cesti ili, ovisno o slučaju, drugdje, ispunjava zahtjeve ovog Priloga u pogledu sustava za prinudu visoke razine.
A.1.5.3.
Ako homologacijsko tijelo nije zadovoljno dokazom o pravilnom radu sustava za prinudu visoke razine koji je osigurao proizvođač, može zahtijevati demonstraciju na jednom reprezentativnom vozilu kako bi se potvrdio ispravan rad sustava.
Demonstracija na vozilu provodi se u skladu sa zahtjevima iz stavka A.1.5.4.
A.1.5.4.
Dodatno dokazivanje za potvrđivanje učinka aktiviranja sustava za prinudu visoke razine na vozilu
A.1.5.4.1.
Ovo se dokazivanje provodi na zahtjev homologacijskog tijela ako nije zadovoljno dokazom o ispravnom radu sustava za prinudu visoke razine koji je pružio proizvođač.
Dokazivanje se provodi prvom prilikom u dogovoru s homologacijskim tijelom.
A.1.5.4.2.
Proizvođač izabire jedan od kvarova određenih u stavcima od 6. do 9. ovog Priloga koji se izaziva ili simulira na sustavu motora u skladu s dogovorom između proizvođača i homologacijskog tijela.
A.1.5.4.3.
Proizvođač dovodi sustav za prinudu u stanje u kojem je sustav za prinudu niske razine aktiviran, a sustav za prinudu visoke razine još nije aktiviran.
A.1.5.4.4.
Vozilo mora raditi dok brojač za izabrani kvar ne dosegne odgovarajući broj sati rada iz tablice 2. Dodatka 2.
ili, ako je primjenjivo, dok se spremnik s reagensom ne isprazni ili ne dosegne razinu manju od 2,5 % nazivnog punog kapaciteta spremnika koju je proizvođač odabrao za aktiviranje sustava za prinudu visoke razine.
A.1.5.4.5.
Ako se proizvođač odluči za pristup „onesposobljavanje nakon ponovnog pokretanja”, na koji se upućuje u stavku 5.4.1. ovog Priloga, vozilo mora raditi do kraja trenutačnog radnog slijeda, unutar kojega se mora dokazati da vozilo može voziti brže od 20 km/h.
Nakon ponovnog pokretanja brzina vozila mora biti ograničena na najviše 20 km/h.
A.1.5.4.6.
Ako se proizvođač odluči za pristup „onesposobljavanje nakon punjenja goriva”, na koji se upućuje u stavku 5.4.2. ovog Priloga, vozilo mora odvoziti kratku udaljenost koju odabere proizvođač nakon što je dovedeno u stanje kad u spremniku ima dovoljno prostora da se može dopuniti količinom goriva utvrđenom u stavku 5.4.2. ovog Priloga.
Rad vozila prije dopunjavanja gorivom uključuje dokazivanje da vozilo može voziti brže od 20 km/h.
Nakon dopunjavanja količinom goriva koja je utvrđena u stavku 5.4.2. ovog Priloga brzina vozila mora biti ograničena na najviše 20 km/h.
A.1.5.4.7.
Ako se proizvođač odluči za pristup „onesposobljavanje nakon parkiranja” na koji se upućuje u stavku 5.4.3. ovog Priloga, vozilo se zaustavlja nakon što prijeđe kratku udaljenost koju odabere proizvođač, koja mora biti dovoljna kako bi se dokazalo da vozilo može voziti brže od 20 km/h.
Nakon što je vozilo mirovalo više od jednog sata, brzina vozila mora biti ograničena na najviše 20 km/h.